২০০৩ সালের বিদ্যুৎ আইনের ৬৩ নং ধারায় এই নির্দেশিকা জারি করা হয়েছে চলতি মাসের ৩ তারিখে। প্রতিযোগিতামূলক বিডিংয়ের মাধ্যমে ৫ মেগাওয়াট বা তার বেশি ক্ষমতা সম্পন্ন গ্রিড সংযুক্ত সৌর শক্তি প্রকল্পগুলি থেকেই দীর্ঘ মেয়াদী চুক্তির ভিত্তিতে বিদ্যুৎ নেওয়া হবে বলে নির্দেশিকায় বলা হয়েছে। সেক্ষেত্রে সর্বনিম্ন পিপিএ-র মেয়াদ ২৫ বছর রাখা হয়েছে। নয়া নির্দেশিকার ফলে সৌর শক্তি নেওয়ার ক্ষেত্রে নিলামের প্রক্রিয়ায় স্বচ্ছ্বতা আসবে। সেইসঙ্গে বিদ্যুতের দামও নিয়ন্ত্রণে থাকায় গ্রাহকদের অধিকারও রক্ষা করা সম্ভব হবে বলে নয়ুন ও অপ্রচলিত শক্তিমন্ত্রকের পক্ষ থেকে জানানো হয়েছে। নয়া নির্দেশিকায় বিডিং প্রক্রিয়ায় স্বচ্ছ্বতা আনতে ই- বিডিংও চালু করা হচ্ছে বলে জানানো হয়েছে।